Jinghpaw Wunpawng Chyum Dakkasu (66) lang na jawng yu awng lakmat shagrau ai hpawng kaba hpe March (12) ya shani Nawng Nang (AD-2000) gawknu hta galaw ai lam chye lu ai.
Dai Nawku hpawng hta KBC Lawu Ga Ginwang Amu Madu Rev, Hpakawn Awng Gam hku nna “Dawjau ai ngu ai ga baw hte n-gun jaw ai Awng pru ai jawngma yawng marai (190) rai nna Jawng yu poi kaw du sa ai hpung shawa yawng (5000) daram re hpe na chye lu ai.
Dai Jawng kawn awng pru nna magam gun (25) ning hpring sai jawngma dingsa marai (14) hte (2014-2015) ning Asuya jawng tsang (10) hpe Chyalai Ningtawn ai (All Distinction) lu ai KBC hpung masha jawngma marai (11) hpe mung shagrau sha-a ai lam galaw ai.
Jinghpaw Wunpawng Chyum Dakkasu (KTCS) hta jawngma (900) sharin hkam la nga ai lam, (2016-2017) jawng lung shaning kaw nna KBC Bawngring Sasana Magam Dap hte ginrun nna Bawngring Hpaji (Community Development) hpe mung (4) ning sharin nhtawm Bechelor Degree jaw ai jawng mung hpaw sa wa na re lam Jang Up Sara kaba Rev, Dr, Nalaw Dai Hkawng tsun ai lam KBC shiga kaw na chye lu ai.
kac_Latn kac_Latn kac_Latn kac_Latn